**TURISTIČNI VODNIK LONELY PLANET JE JULIANA TRAIL UVRSTIL MED TRENDOVSKE POHODNIŠKE POTI V LETU 2021**

SPOROČILO ZA JAVNOST

Krožna **daljinska pot** Juliana Trail je ena najbolj priljubljenih pohodniških poti v Sloveniji. Na svojih **330 kilometrih** ponuja doživeto spoznavanje pokrajine in življenja pod mogočnimi vrhovi Julijskih Alp ter po obronkih [Triglavskega narodnega parka](https://www.bled.si/sl/kaj-videti-poceti/znamenitosti/11/triglavski-narodni-park). Pohodniška pot Juliana trail se začne in zaključi v naši destinaciji. Razdeljena je na **20 etap, dolgih od 5 do 22 kilometrov**, ki so različno zahtevne. Nad pohodniško potjo pa niso navdušeni le pohodniki temveč tudi pri vodilnem založniku turističnih vodnikov Lonely planet. Pred kratkim so Juliana trail uvrstili med najboljše potovalne trende med daljinskimi pohodniškimi potmi v letu 2021. Zapisali so, da "pohodnika nič ne približa kraju – in njegovim ljudem – bolj kot to, da ga prehodi«. Juliana jih je navdušila z dejstvom, da je krožno daljinska pot »*urejena okoli Triglavskega narodnega parka tako, da razkaže najbolj razgibano in očarljivo ruralno plat države, saj pot si utira po Julijskih Alpah, pri čemer se pohodniki sprehajajo mimo zakotnih vasic in ledeno modrih ledeniških jezer.«*